Τοπογραφικά


 * Α.ΓΕΝΙΚΑ ΣΤΟΙΧΕΙΑ **


 * Σύμφωνα με τον Νόμο 2539/97, ο νέος Δήμος Φιλίππων προήλθε από συνένωση των παρακάτω δημοτικών διαμερισμάτων **
 * 1) ** Δ. Φιλίππων **
 * 2) ** Κ. Αμυγδαλεώνα **
 * 3) ** Κ. Ζυγού **
 * 4) ** Κ. Κορυφών **
 * 5) ** Κ. Κρυονερίου **
 * 6) ** Κ. Λιμνιάς **
 * 7) ** Κ. Παλαιάς Καβάλας **
 * 8) ** Κ. Πολύνερου **


 * Έδρα του νέου Δήμου Φιλίππων είναι η Κρηνίδες, η οποία απέχει από την πρωτεύουσα του νομού(Καβάλα) 17,1χλμ. Η έκταση του νέου ΟΤΑ είναι 238.751στρ. και σύμφωνα με την απογραφή του 1991 το έμψυχο ανθρώπινο δυναμικό του ανέρχεται στους 9.647 κατοίκους. Το νούμερο αυτό αυξήθηκε τα τελευταία χρόνια γεγονός που οφείλεται σε μετακινήσεις τόσο από το εσωτερικό της χώρας όσο και από το εξωτερικό. Έτσι σήμερα ο πραγματικός πληθυσμός του Δήμου φτάνει τις 11.792 άτομα, με πολυπληθέστερο δημοτικό διαμέρισμα τις Κρηνίδες. **
 * Στο σημείο αυτό αξίζει να σημειωθεί ότι ο Δήμος κατοικείται εδώ και χιλιάδες χρόνια (έχει ανακαλυφθεί προϊστορικός οικισμός της μέσης νεολιθικής εποχής του 5.000 π.Χ.) και έχει μεγάλο ιστορικό υπόβαθρο. Ο σημερινός πληθυσμός του Δήμου αποτελείται κυρίως από πρόσφυγες προερχόμενους από τον Πόντο, την Αν. Θράκη και τη Μικρά Ασία γενικότερα, οι οποίοι εγκαταστάθηκαν στην περιοχή στο 1992, μετά την ανταλλαγή των μουσουλμάνων κατοίκων της περιοχής με τους χριστιανούς των προαναφερθέντων περιοχών. Το μεγαλύτερο μέρος του πληθυσμού αποτελείται από άτομα ηλικίας 16-65 ετών με κυρίαρχο ποσοστό αυτό των γυναικών. Το θετικό στοιχείο όσον αφορά τον πληθυσμό είναι ότι δεν παρουσιάζεται τάση μείωσης στο σύνολό του. **


 * Β.ΟΙΚΟΝΟΜΙΑ-ΑΠΑΣΧΟΛΗΣΗ **


 * __ΓΕΩΡΓΙΑ-ΔΑΣΗ-ΚΤΗΝΟΤΡΟΦΙΑ(Κύριες ασχολίες των κατοίκων)__ **
 * Ο Δήμος Φιλίππων απλώνεται σε μια έκταση 238.751στρ., από τα οποία 72.100στρ.,δηλαδή περίπου το 1/3, είναι καλλιεργήσιμα. Τα 39.400στρ. της γεωργικής έκτασης αρδεύονται από το υπάρχον αρδευτικό δίκτυο με υπόγειες πλαστικές σωλήνες, από τις πρόχειρες χωμάτινες διώρυγες του ΤΟΕΒ και από τις Δημοτικές και Ιδιωτικές γεωτρήσεις. Στο Δήμο έχει ολοκληρωθεί αναδασμός σε 14.517στρ., ενώ βρίσκεται σε εξέλιξη σε 25.200στρ. **
 * Τα κυριότερα παραγόμενα προϊόντα είναι ο αραβόσιτος, το σιτάρι, τα τεύτλα και το βαμβάκι. **
 * Η μέση ηλικία των αρχηγών των αγροτικών εκμεταλλεύσεων είναι 50-65 χρόνια, σημάδι ενδεικτικό και παράλληλα ανησυχητικό ότι όλο και μικρότερος αριθμός νέων ανθρώπων ασχολείται με τη γεωργία. Σ’ αυτό συμβάλλει επίσης, ο μικρός κλήρος και ο πολυτεμαχισμός των αγροτεμαχίων. Στο Δήμο υπάρχουν ενδεικτικά 2.000-2.200 ακτήμονες. **
 * Οι δασικές εκτάσεις καλύπτουν 4.600στρ., ενώ το μήκος των δασικών δρόμων είναι 126χλμ. **
 * Η κτηνοτροφία, που έχει μορφή ποιμενική και οικόσιτη, είναι ανεπτυγμένη και το ζωικό κεφάλαιο του Δήμου αποτελεί περίπου το 25% του συνολικού κεφαλαίου του Νομού Καβάλας. Εκτρέφονται κυρίως αιγοπρόβατα και όρνιθες και σε μικρότερο βαθμό χοίροι και βοοειδή. Δεν υπάρχουν οργανωμένοι βοσκότοποι, ενώ τα κυριότερα παραγόμενα κτηνοτροφικά προϊόντα είναι το κρέας, το γάλα και τα αυγά, απ’ τα οποία ένα μικρό μέρος αυτοκαταναλώνεται μέσα στο Δήμο. **
 * __ΜΕΤΑΠΟΙΗΣΗ__ **
 * Εντός των ορίων του Δήμου λειτουργούν 40 βιομηχανίες ή βιοτεχνικές μονάδες και τα κυριότερα προϊόντα που παράγονται σε αυτές είναι τα τυροκομικά, ξυλουργικά, μάρμαρα, είδη προικός και ενδύματα. **
 * __ΑΠΑΣΧΟΛΗΣΗ__ **
 * Ο οικονομικά ενεργός πληθυσμός του Δήμου είναι 6.575 άτομα στον πρωτογενή τομέα (4.037 με την γεωργία, 128 με την κτηνοτροφία,31 με την υλοτομία και 1 με την αλιεία), 1.133 άτομα στον δευτερογενή τομέα (873 στη μεταποίηση, 260 στις κατασκευές), 705 άτομα στον τριτογενή τομέα (90 σε διοικητικές υπηρεσίες, 10 σε τράπεζες, 30 με τον τουρισμό, 459 με το λιανικό εμπόριο, 90 με την αναψυχή,26 με λοιπές δραστηριότητες). Ο αριθμός των ανέργων ανέρχεται σε 540 άτομα. **
 * Παρουσιάζει επίσης το φαινόμενο να υπάρχει διπλή απασχόληση των κατοίκων, δηλαδή άτομα που ασχολούνται με τον τριτογενή ή δευτερογενή τομέα να ασχολούνται εποχιακά με την γεωργία. **